# 2M: Nazisternes vej til magten

**Modulets formål:**

* Opsamling
* Kendskab til nazisternes vej til magten



|  |
| --- |
| **Modulplan:**   1. **Opsamling (hvor kom vi fra?)** 2. **Nazisternes vej til magten** |

# 1. Opsamling (hvor kom vi fra?)

Se skema: før ferien nåede vi at se på ’at trække nazikortet’ (historiebrug) og at se på Tysklands situation efter 2. Verdenskrig.

# 2. Nazisternes vej til magten

**Opgave:** Læs nederst s. 9 til midt på s. 16 om nazisternes vej til magten. Ud fra tekstens indhold, inkl. dens statistikker og kilder (”Derfor blev jeg nazist” og ”Bemyndigelsesloven”), skal du lave en årsagsanalyse af, hvordan nazisterne med Adolf Hitler i spidsen kom til magten. Analysen skal skrives i prosa og selvfølgelig også indeholde kildekritiske overvejelser. Aflever analysen under elevfeedback. Bliver du færdig må du bruge resten af tiden på SRP.

Læs flg. fra ’Historiefaglig arbejdsbog’ (kapitel 1.5.2 om ’Årsager og forklaringer’):

”Historieskrivningen indeholder mange forklaringer på historisk udvikling. Det kan man naturligvis lære meget af, men det er en grundlæggende historiefaglig pointe, at man skal lære at forholde sig kritisk til det, man læser eller ser. Det er først dér, at man selv bliver i stand til at kunne forklare historiske fænomener, forandringer og begivenheder og derved praktisere en mere selvstændig historiefaglighed.

Begrebet årsag er vigtigt i historiefaget. Men en liste med forskellige årsager gør det ikke alene. Man er først historiefaglig, når man kan begrunde og argumentere for de årsagssammenhænge og årsagsforklaringer, man på baggrund af et historisk materiale er nået frem til.

Når man har historie i gymnasiet vil man ofte støde på allerede etablerede årsagssammenhænge og forklaringer i forskellige historiske fremstillinger, og dem skal man støtte sig til, når man undersøger og fortolker de kilder, man har fået udleveret eller selv har fundet. Men det er samtidig vigtigt, at man forholder sig kritisk til fremstillingernes argumentation, disposition og forklaringer på årsagssammenhænge. Dette kritikarbejde er nødvendigt, så man selv bliver i stand til at formulere de historiefaglige problemstillinger, som ligger til grund for selvstændig beskæftigelse i historie.

I historie er det altid vigtigt at fokusere på, hvordan man kan forklare sammenhænge mellem begivenheder og historiske fænomener – fx ved at overveje, hvilke motiver og intentioner, der ligger til grund for de handlinger, de involverede aktører foretager sig, eller ved at undersøge, hvilken betydning de bagvedliggende samfundsstrukturer har for de begivenheder, der finder sted. Dette forbedrer mulighederne for at forstå de bagvedliggende årsager (det, som ligger til grund for, at noget *kan* ske) og de udløsende årsager (det, som *får* noget til at ske), når man undersøger og forklarer en historisk udvikling.”

En **årsagsanalyse** i historiefaget er en metode til at undersøge og forklare, hvorfor en begivenhed fandt sted, eller hvorfor en **historisk udvikling** skete. Formålet er altså at identificere og forstå de forskellige faktorer, der har bidraget til en given historisk udvikling. Årsagsanalysen hjælper med at afdække, hvordan forskellige årsager kan vægtes, og hvordan de hænger sammen.

* De gode årsagsforklaringer i historie fokuserer på de sammenhænge, der kan sandsynliggøre og forklare et givent årsag-virkningsforhold.
* De gode årsagsforklaringer inddrager og skelner mellem bagvedliggende og udløsende årsager.

Eksempel på bagvedliggende og udløsende årsager:

1. **Verdenskrig:**

* **Bagvedliggende årsager**:
  + **Imperialisme**: Konkurrence om kolonier og ressourcer skabte spændinger mellem stormagterne.
  + **Militarisme**: Oprustning og opbakning til militære løsninger.
  + **Alliance-systemet**: Alliancer skabte en situation, hvor en konflikt hurtigt kunne eskalere til en verdenskrig.
  + **Nationalisme**: En stærk nationalisme bidrog til konflikter mellem etniske grupper og nationer.
* **Udløsende årsag**:
  + **Skuddene i Sarajevo**: Mordet på den østrigske-ungarske ærkehertug Franz Ferdinand d. 28. juni 1914 satte gang i en kæde af begivenheder, der førte til krigens udbrug.